0102.xml
پاکستان کے 4 وکٹوں پر 261رنز
سیریز کے پہلے کرکٹ ٹیسٹ میچ میں پاکستانی کپتان مصباح الحق نے ٹاس جیت کر بلے بازوں کو آزمانے کا فیصلہ کیا، پاکستان کی اننگز کا آغاز مایوس کن رہا اور دوسرے ہی اوور میں اسے احمد شہزاد کا نقصان برداشت کرنا پڑا، شہزاد 4 رنز بنا کر پراساد کی گیند پر کلین بولڈ ہوئے، خرم منظور بھی خاطر خواہ کارکردگی کا مظاہرہ نہ کر سکے اور صرف 3 رنز بنا کر پراساد کی گیند پر ایل بی ڈبلیو ہو گئے، 56 کے مجموعی سکور پر اظہر علی بھی 30 رنز بنا کر ہیراتھ کی گیند پر کلین بولڈ ہو گئے۔ یہاں پر یونس خان نے کپتان مصباح الحق کے ساتھ مل کر ٹیم کو مشکلات سے نکالنے کی کوشش کی، دونوں بلے باز کافی دیر تک آئی لینڈرز کے باؤلرز کے سامنے ڈٹے رہے، اسی دوران یونس خان نے نصف سنچری بھی مکمل کی، دونوں بلے بازوں نے چوتھی وکٹ کی شراکت میں 100 قیمتی رنز جوڑ کر سکور 156 تک پہنچا دیا، یہ پارٹنر شپ سری لنکا کیلئے خطرہ بنتی جا رہی تھی لیکن یہاں پر ہیراتھ نے مصباح الحق کی وکٹ لیکر اہم پارٹنر شپ توڑ ڈالی، مصباح الحق 31 رنز بنا سکے۔ اس موقع پر اسد شفیق نے یونس خان کا ساتھ دیا، دونوں بلے بازوں نے ڈٹ کر آئی لینڈرز کے باؤلرز کا مقابلہ کیا اور پہلے روز کھیل ختم ہونے تک مزید نقصان نہ ہونے دیا، اسی دوران یونس خان نے شاندار سنچری جبکہ اسد شفیق نے نصف سنچری مکمل کی۔ یونس خان نے کیریئر کی 24 ویں سنچری داغ کر جاوید میانداد کی زیادہ سنچریوں کا ریکارڈ بھی توڑ دیا۔ پہلے روز جب کھیل ختم ہوا تو پاکستان نے 4 وکٹوں پر 261 رنز بنا لئے تھے۔ یونس خان 133 اور اسد شفیق 55 رنز پر کھیل رہے تھے۔ پراساد اور ہیراتھ نے دو، دو کھلاڑیوں کو آؤٹ کیا
APP
06.08.14
0102p.xml
گال ٹیسٹ: پاکستان کے 4وکٹ پر261 رنز ، یونس کی سنچری
گال (نیٹ نیوز) پاکستان نے سری لنکا کے خلاف پہلے ٹیسٹ کے پہلے روز چار وکٹوں کے نقصان پر 261رنز بنا لئے ہیں۔پہلے روز کی نمایاں بات تجربہ کار بلے باز یونس خان کی شاندار سنچری تھی تاہم یونس خان کے علاوہ اب تک کوئی بھی پاکستانی بلے باز لمبی اننگزکھیلنے میں کامیاب نہیں ہوا۔پہلے روز کے اختتام پر یونس خان133 پر کھیل رہے تھے جبکہ ان کا ساتھ اسد شفیق دے رہے ہیں جنہوں نے عمدہ 55رنز بنائے ہیں ۔سری لنکا کے شہر گال میں ہونے والے ٹیسٹ میچ میں پاکستان نے ٹاس جیت کر پہلے بیٹنگ کا فیصلہ کیا۔پاکستان کے دونوں اوپنرز جلدہی آوٹ ہو گئے۔پاکستان کی پہلی وکٹ چار رنز کے مجموعی سکور پر اس وقت گریجب اوپنر شہزاد چار رنز بنا کر پرساد کی گیند پر بولڈ ہوئے ۔اوپنر منظور کے پرساد نے ایل بی ڈبلیو کیا ۔منظور نے تین رنز سکور کیے۔پاکستان کی تیسری وکٹ 56 کے مجموعے سکور پراس وقت گری جب اظہر علی 30 رنز بنا کر ہیراتھ کے ہاتھوں آٹ ہوئے۔مصباح الحق 31 رنز بنا سکے اور ان کوہیراتھ نے آٹ کیا۔پاکستان کی جانب سے تجربہ کار بیٹسمین یونس خاننے شاندار سنچری سکور کی اور دن کے اختتام تک133 رنز پر ناٹ آؤٹ ہیں ان کا ساتھ دینے کے لئے اسد شفیق 55 رنز بنا کر کریز پر موجود ہیں ۔یہ یونس خان کے ٹیسٹ میچوں میں24 ویں سنچری ہے اور اس کے ساتھ انہوں نے23 سنچریاں بنانے والے جاوید میاداد کو پیچھے چھوڑدیا ہے۔ان کے علاوہ محمد یوسف نے بھی24 سنچریاں بنا رکھی ہیں ۔پاکستان کی جانب سے سب سے زیادہ ٹیسٹ سنچریوں کا ریکارڈانضمام الحق کے پاس ہے جنہوں نے ٹیسٹ25 سنچریاں بنا رکھی ہیں ۔ سری لنکا کی جانب سے رنگنا ہیراتھ نے 26اوورز میں 68رنز دے کر دو وکٹیں حاصل کیں اور فاسٹ باؤلر دھمیکا پرساد نے 16اوورز میں54 رنز دے کر دو وکٹیں اپنے نام کی ہیں۔
daily_waqt
07.08.14